הצבעוני
על רכס הכרמל, בצל אלה נסתרת, ; פורח צבעוני עם שנים עשר עלי כותרת. ; הייתי אז אולי בן שתים עשרה בערך ; כשאבא ואני מצאנו את הפרח ; אל המורה לטבע רצנו חת ושתיים ; והוא לא האמין. ניגב את המשקפיים, ; הביט בי ואמר, בשקט אך בלהט: ; חזור לשם מחר, הבא לי את הפקעת. ; נקרא לו על שמך, ניתן לו שם לטיני, ; ותיזכר לעד, כמו באך ופגניני. ; למחרת בבוקר קמתי ועליתי, ; אבל את המקום הפעם לא גיליתי ; ומאותה שנה, בכל שבת של חורף, ; הייתי רץ להר כמו מוכה סחרחורת ; ומחפש שם צבעוני אחד שאין כמוהו, ; אך כל מאמצי מאז עלו בתוהו. ; חלפו שנים רבות, הגשם והרוח ; שינו את פני ההר, אבל אני בטוח ; שעל רכס הכרמל, בצל אלה נסתרת, ; פורח צבעוני עם שנים עשר עלי כותרת. ; בני, אם תזדמן לשם ביום שבת של חורף ; עלה מן הבאר ישר אל תוך החורש ; אולי יאיר לך לפתע מזלך ; וצבעוני ענק יופיע למולך ; פורח במסתור, בצל אלה כורעת, ; הוצא אותו לאט, ביחד עם הפקעת, ; תן לו שם חדש, לטיני או עברי, ; ואת הצבעוני תניח על קברי.; 